|  |  |
| --- | --- |
| verzia | 02 |
| dátum platnosti | 9. 10. 2020 |
| dátum účinnosti | 16. 10. 2020 |
| schválil | Predsedníčka RpV dňa 9. 10. 2020 |
| autor/navrhovateľ | Lucia Demková, Veronika Mrňová |

**Interná smernica RpV č. 01**

**OBSAHOVÁ NÁPLŇ RADCOVSKÉHO KURZU**

**A**

**KOMPETENČNÝ PROFIL PRE HODNOSŤ RADCA**

|  |  |  |  |
| --- | --- | --- | --- |
| **História predošlých verzií** | | | |
| **číslo verzie** | **účinnosť od** | **účinnosť do** | **autor** |
| 01 |  | 16. 10. 2020 |  |
| 02 | 16. 10. 2020 |  | Rada pre vzdelávanie |
| 03 |  |  |  |
|  |  |  |  |
|  |  |  |  |

|  |  |  |
| --- | --- | --- |
| **Zoznam príloh** | | |
| **číslo** | **názov prílohy** | **počet strán** |
| 01 | Obsahové náplne a kompetenčný profil pre hodnosť Radca | 6 |
|  |  |  |
|  |  |  |
|  |  |  |
|  |  |  |

**PREAMBULA**

Rada pre vzdelávanie (ďalej len „RpV“) v súlade s Organizačným poriadkom, Kapitolou 8 vydáva Internú smernicu RpV č. 01 (ďalej len „IS“) – Obsahová náplň radcovského kurzu (ďalej len „RK”) a kompetenčný profil pre hodnosť radca.

**ÚVODNÉ USTANOVENIA**

**I. Účel vydania IS**

1. Cieľom vydania tejto IS je zjednotenie obsahových náplní a kompetenčného profilu pre hodnosť radca.

**VŠEOBECNÉ A OSOBITNÉ USTANOVENIA**

**II. Časové dotácie tém**

1. Uvedené časové dotácie pri témach sú minimálne. Vzdelávací tím RK si ich môže podľa potreby navýšiť.
2. Vzdelávací tím pripravuje vzdelávaciu zložku RK podľa nasledujúceho kľúča pre časovú dotáciu:
3. min. 13,75 hodín povinných tém obsahovej náplne
4. min. 2 hodiny povinne voliteľných tém (vzdelávací tím si vyberie z tém, ktoré sú uvedené v prílohe tejto internej smernice alebo podľa vlastných potrieb pripraví tému, ktorú chce zaradiť do povinne voliteľných tém. Tú predloží predsedovi RpV na doplnenie do prílohy, aby sa tak stala súčasťou ponuky aj pre iné vzdelávacie tímy RK). Povinne voliteľné témy sú prostriedkom na ďalší rozvoj účastníkov RK.

**III. Obsahová náplň radcovského kurzu a kompetenčný profil jeho absolventa**

1. Každá téma obsahuje:

* názov témy
* min. časovú dotáciu
* konkrétnu obsahovú náplň
* kompetencie pre danú tému
* spôsob overenia

1. Obsahové náplne a kompetenčný profil pre hodnosť Radca sú uvedené v tabuľke Prílohy 1 tohto dokumentu.
2. Formulár Potvrdenie o ukončení radcovskej činnosti, Potvrdenie o ukončení radcovského kurzu a Potvrdenie o splnení podmienok účasti na radcovskej skúške bez absolvovania radcovského kurzu majú vzdelávacie tímy dostupné v podkladoch RpV. Formuláre zároveň na vyžiadanie posiela tajomník RpV.
3. Vzdelávací tím RK môže do obsahovej náplne zaradiť aj témy, ktoré sú vhodné a dôležité pre úspešnú prácu radcu či absolventa v jeho osobnom živote, bez ohľadu na to, či sa budú skúšať alebo nie.
4. Formy overenia sú:
5. Odporúčanie tímu - Vzdelávací tím sám určuje spôsob sledovania nadobúdania kompetencie účastníkmi RK: praktické zadanie, diskusia, aktivity, samoštúdium, kladenie otázok počas prednášky a spätná väzba od účastníkov prednášky atď. Nadobudnutie týchto kompetencií sa potvrdzuje podpísaním Potvrdenia o absolvovaní RK. V prípade účasti na radcovských skúškach bez absolvovania RK odporúča osoba daná kapitolou 8 OP SLSK.
6. Radcovská činnosť - Kompetencie účastníci nadobúdajú prostredníctvom realizácie radcovskej činnosti. Nadobudnutie týchto kompetencií sa potvrdzuje podpísaním Potvrdenia o ukončení radcovskej činnosti kandidáta na radcovskú skúšku.
7. Skúšky: teoretická otázka/modelová situácia - Nadobudnutie kompetencie sa deklaruje pred skúšobnou komisiou. Konkrétnu formu radcovskej skúšky určuje Kapitola 8 Organizačného poriadku SLSK.
8. Zaznamenanie získanej odborky Prvá pomoc v systéme Tee-Pee/certifikát alebo potvrdenie o absolvovaní - Kurz 1. pomoci.

**ZÁVEREČNÉ A ZRUŠOVACIE USTANOVENIA**

1. Táto interná smernica je záväzná pre všetkých členov SLSK.
2. Výnimku z konkrétnych bodov môže udeliť predseda RpV po dohode so vzdelávacím tímom, resp. oblastným inštruktorom.
3. Dátumom účinnosti tejto internej smernice ruší predošlá verzia internej smernice IS RPV – Obsahová náplň a časová dotácia radcovského kurzu.

**Príloha č. 01: Obsahové náplne a kompetenčný profil pre hodnosť Radca**

|  |  |  |
| --- | --- | --- |
| Prierezové kompetencie | | |
| Radca: | | |
| Súhlasí s myšlienkovými základmi skautingu. |  | odporúčanie tímu |
| Správa sa priateľsky a empaticky. |  | odporúčanie tímu |
| Vie sa hrať a dokáže byť rovnocenným partnerom v hre. |  | odporúčanie tímu |
| Dokáže viesť družinu. |  | radcovská činnosť |
| Pozná schopnosti, zručnosti a zázemie detí zo svojej družiny a v spolupráci s lídrom/vodcom dokáže na základe toho prispôsobiť svoje vystupovanie a program. |  | radcovská činnosť |
| Buduje fungujúce vzťahy v družine. |  | odporúčanie tímu |
| Ovláda prvú pomoc min. v rozsahu odborky Prvá pomoc,  zelený stupeň. |  | certifikát/odborka |

|  |  |
| --- | --- |
| **Osobnosť radcu a jeho životný štýl** | 60 |
| * poslanie radcu, jeho významná rola družine a v oddiele; kompetencie a oprávnenia funkcie radca * radca ako vzor, ale i autorita (nezneužívanie moci); ideálny radca * prezentácia radcu na verejnosti (škola, ulica...), na sociálnych sieťach * vytváranie osobného vzťahu s jednotlivcami a rešpektovanie ich individuality * osobná motivácia, nabádanie k osobnému rozvoju a vzdelávaniu sa (voľné vzdelávacie kurzy, LRŠ, vzdelávacie moduly, programová ponuka pre rangerov) a vyrovnávanie sa s osobným zlyhaním * životné zručnosti budované prostredníctvom radcovania | |
| **Radca:** | **Forma overenia** |
| Rozumie postaveniu radcu, jeho úskaliam a výhodám. | odporúčanie tímu, skúšky – modelová situácia |
| *Miesto na poznámky* | |

|  |  |
| --- | --- |
| **Komunikácia s členom, rodičom a vodcom** | 60 |
| * základné komunikačné zručnosti a prejav * komunikácia s členmi družiny, s rodičom, vodcom * Tee-Pee, spravovanie vlastného profilu, prístup a spravovanie členov družiny * práca s citlivými údajmi * šírenie informácií potrebných pre činnosť (výpravy, družinovky, tábory) vhodnými kanálmi (telefón, email, sociálne siete) | |
| **Radca:** | **Forma overenia** |
| Dokáže prispôsobiť komunikáciu prijímateľovi (členovia družiny, rodič, vodca) a situácii. | skúšky – modelová situácia, odporúčanie tímu |
| Dokáže spravovať vlastný účet a účet svojej družiny v systéme Tee-Pee. | odporúčanie tímu |
| *Miesto na poznámky*  *Tip: komunikáciu s členmi družiny, s rodičom a vodcom trénovať počas kurzu prostredníctvom modelových situácií (rôzne komunikačné situácie a rôzni prijímatelia).* | |

|  |  |
| --- | --- |
| **Motivácia** | 60 |
| * druhy motivácie členov (vnútorná, vonkajšia/na základe potrieb členov družiny) * prirodzený dôsledok konania vs. odmeny a tresty v družinovej praxi (výhody a nevýhody; rôzne typy odmien) * bodovanie v družine * ocenenia (Sedem ľalií, Skaut roka, vlastné ocenenia – nominovanie a udelenie ocenenia) * práca so súťaživosťou (súperenie vs. kooperácia, prekonávanie samého seba) | |
| **Radca:** | **Forma overenia** |
| Rozlišuje a dokáže využívať rôzne spôsoby motivácie  na základe situácie, resp. potreby detí. | radcovská činnosť |
| Pri využívaní odmien a trestov nezneužíva svoje postavenie. | odporúčanie tímu |
| Pri výchove dokáže pracovať s prirodzenými dôsledkami konania členov bez potreby trestov. | skúšky – modelová situácia |
| *Miesto na poznámky* | |

|  |  |
| --- | --- |
| **Družina a jej duch** | 75 |
| * čo je to družinový duch, budovanie družinového ducha a družinovej identity * piliere družiny (družina, radca, podpora oddielu) * podmienky fungovania družiny (demokratický systém, samostatnosť družiny vzhľadom na vekovú kategóriu, zaangažovanie každého člena družiny, vekové rozpätie v družine a počet jej členov, spolupráca radcu a podradcu/spoluradcu) * význam družinového systému, výhody, postavenie družiny v oddiele * družina ako tím a výhody práce v malých tímoch * spoločné zážitky a dobrodružstvo * družinové funkcie, ich vhodné rozdelenie členom a výhody rozdelenia funkcií * družinové insígnie, tradície, rituály (význam a príklady) * družinová výbava (debna, kuchárska výbava, lekárnička + výbava jednotlivca) | |
| **Radca:** | **Forma overenia** |
| Rozumie významu budovania družinovej identity a družinového ducha a dokáže ju primeraným spôsobom budovať. | skúšky – teoretická otázka |
| Rozumie významu a fungovaniu družiny a dokáže v praxi využiť jej výhody. | skúšky – teoretická otázka, radcovská činnosť |
| *Miesto na poznámky* | |

|  |  |
| --- | --- |
| **Základy vývinovej psychológie** | 75 |
| * základná charakteristika vĺčat a včielok a program pre túto vekovú kategóriu * základná charakteristika skautov a skautiek a program pre túto vekovú kategóriu * potreby a záujmy dnešných detí (trávenie voľného času) * prístup k deťom a ako s nimi pracovať; zvládanie náročných prejavov detí (hnev, plač, agresivita, hlučnosť, smiech...) * neposlúchajúce deti, boj o moc/pozornosť | |
| **Radca:** | **Forma overenia** |
| Pozná základnú charakteristiku vlčiackej-včielkarskej a skautskej vekovej kategórie a dokáže tieto poznatky využiť v praxi. | skúšky – teoretická otázka |
| Vie, ako postupovať v špecifických prípadoch: boj detí o pozornosť/moc, zvládanie hnevu, plaču, agresivity, hlučnosti u detí. | odporúčanie tímu |
| *Miesto na poznámky*  *Tip: základnú charakteristiku možno deklarovať aj prostredníctvom 6 oblastí osobného rozvoja: napr. ako sú na tom včielky a vĺčatá s fyzickou kondíciou, pozornosťou, zvládaním emócií, fungovanie v tíme počas hier a pod.*  *Tip: Zapojiť do prednášky aj tému pohlavného dozrievania a s ním spojené rôzne situácie, s ktorými sa radcovia a radkyne môžu stretnúť na družinovkách/výletoch/tábore (polúcia u chlapcov, menštruácia u dievčat…) – vedenie skautov a skautky k poznaniu, že ide o prirodzenú súčasť ľudského života a nie je to dôvod na posmech.* | |

|  |  |
| --- | --- |
| **Deti so špeciálnymi výchovno-vzdelávacími potrebami** | 45 |
| * najčastejšie sa vyskytujúce diagnózy – ich charakteristika a prejavy (ADHD, dyslexia, dysgrafia, dyspraxia, aspergerov syndróm, nadpriemerná inteligencia...) * inakosť (pozitíva, práca s inakosťou) * tolerancia a vzájomný rešpekt * hranice zvládnuteľnosti práce s deťmi so ŠVVP * postup (overenie si predpokladov u rodičov, komunikácia s vodcom, požiadanie vodcu o pomoc...) | |
| **Radca:** | **Forma overenia** |
| S pomocou vodcu dokáže pracovať s deťmi so špeciálnymi výchovno-vzdelávacími potrebami a plnohodnotne ich zapájať do činnosti. | skúšky – modelová situácia |
| *Miesto na poznámky* | |

|  |  |
| --- | --- |
| **Nováčik (nový člen družiny/príručka Nováčik)** | 60 |
| * vhodný postup a tipy pri začleňovaní nováčika (prvotná komunikácia so zákonnými zástupcami, vhodné zoznamovacie a tímové aktivity, začleňovací rituál do družiny, šatkovanie...) * práca s knižkou Nováčik (jej význam, témy, využitie učenia sa činnosťou) s dôrazom na témy história skautingu, skautská symbolika, rovnošata a skautská prax * nováčikovská skúška (príprava a realizácia, význam) | |
| **Radca:** | **Forma overenia** |
| Pozná knižku Nováčik a vie, ako s ňou pracovať. | odporúčanie tímu |
| Dokáže pripraviť a zrealizovať nováčikovskú skúšku atraktívnou formou. | odporúčanie tímu |
| Vie, ako postupovať pri začleňovaní nováčika. | skúšky – teoretická otázka, skúšky – modelová situácia |
| *Miesto na poznámky* | |

|  |  |
| --- | --- |
| **Tvorba aktivít** | 60 |
| * učenie sa činnosťou v programe * povedomie o dramaturgii programu - leitmotív, libreto, symbolický rámec, krivky pozornosti (hodinová, 2-hodinová, 8-hodinová) * tvorba aktivity podľa cieľovej skupiny (počet účastníkov, vek, prostredie, pomôcky, záľuby) a nastavenie cieľov * šablóna na aktivity (popis aktivity, materiál, dĺžka, náročnosť, pravidlá...) * rôzne inšpiračné zdroje a námety (knižné, internetové...) pre tvorbu aktivít * druhy aktivít (vybrané typológie) | |
| **Radca:** | **Forma overenia** |
| Dokáže vhodne vybrať a zorganizovať aktivitu pre družinu. | radcovská činnosť |
| Vie, ako učiť činnosťou a ako to využiť v programe. Pozná klady učenia sa činnosťou. | odporúčanie tímu, radcovská činnosť |
| Nadobudnuté vedomosti a zručnosti dokáže primeranými a rôznorodými spôsobmi naučiť deti v družine. | radcovská činnosť |
| *Miesto na poznámky* | |

|  |  |
| --- | --- |
| **Družinovka** | 90 |
| * nastavenie cieľov - rozdiel medzi témou družinovky a jej cieľom * štruktúra a harmonogram družinovky: rôzne spôsoby/nástroje/aplikácie uľahčujúce prípravu a sledovanie harmonogramu (bodový scenár, iné aplikácie...) * plán, priebeh, vyhodnotenie družinovky * netradičné družinovky * pripravenosť a plánovanie družinoviek a akcií vs. improvizácia (výhody/nevýhody) | |
| **Radca:** | **Forma overenia** |
| Na základe potrieb členov vie naplánovať a zorganizovať družinovku (i netradičnú) s konkrétnym cieľom. | radcovská činnosť |
| Dokáže nadobudnuté vedomosti aplikovať do praxe pri tvorbe družinového programu pre družinu (plánovanie, realizácia a zhodnotenie družinovky). | radcovská činnosť |
| *Miesto na poznámky*  *Tip: aplikácie a nástroje pri plánovaní družinovky: napr. Google calendar, Slack, Trello, Asana, excel* | |

|  |  |
| --- | --- |
| **Celoročná činnosť družiny** | 60 |
| * význam dlhodobého plánovania činnosti družiny * možnosti činnosti družiny cez rok vzhľadom na ročné obdobia, mesiace, stanovené ciele, možnosti a schopnosti členov * výlety, výpravy a ich význam * netradičné prvky a dobrodružstvo v programe * alternatívny program pri rôznych situáciách (počasie, málo členov...) * radcovský zápisník (obsah, význam, publikácia Radcovský zápisník) | |
| **Radca:** | **Forma overenia** |
| Dokáže naplánovať činnosť družiny aspoň na mesiac s ohľadom na členov, celoročnú činnosť oddielu a plnenie programových prvkov. | radcovská činnosť |
| V spolupráci so skúsenejším členom dokáže pripraviť družinový výlet a výpravu. | radcovská činnosť |
| *Miesto na poznámky*   * *Metodická poznámka: radcov vedieme pri organizovaní výletov/výprav k spolupráci so starším a skúsenejším členom oddielu.V rámci radcovskej činnosti má vedieť výlet/výpravu naplánovať, nemusí ju nutne organizovať. Vzdelávací tím RK, pokiaľ to uzná za vhodné, si realizáciu naplánovaného výletu/výpravy môže stanoviť ako podmienku absolvovania kurzu.* | |

|  |  |
| --- | --- |
| **Bezpečnosť a krízové situácie** | 45 |
| * miera prípustného rizika * zásady bezpečnosti pri aktivitách a pobyte vonku, v klubovni, pri práci a pri špecifických činnostiach (vodné aktivity, plávanie, jaskyniarstvo) a v krízových situáciách (búrka, zranenie, prejavy agresie, šikana/kyberšikana...) * krízová komunikácia s kompetentnými osobami: záchranné zložky, prítomní členovia družiny, rodičia, oddielový vodca (základné zásady – ozrejmenie situácie, nahlásenie kompetentným) | |
| **Radca:** | **Forma overenia** |
| Pozná pravidlá bezpečnosti a riadi sa nimi. | skúšky – modelová situácia |
| Pozná postup, ako sa zachovať v prípade krízových situácií v družine. | skúšky – modelová situácia |
| *Miesto na poznámky* | |

|  |  |
| --- | --- |
| **Skautský sľub a zákon, poslanie SLSK** | 45 |
| * poslanie skautingu a miesto radcu v ňom * skautský sľub a zákon (znenie, význam pre jednotlivca) * oboznamovanie družiny so skautským zákonom a sľubom | |
| **Radca:** | **Forma overenia** |
| Vie, ako cielene v rámci svojej činnosti môže napĺňať poslanie skautingu. | skúšky – teoretická otázka |
| Pozná spôsoby, ako priblížiť členom družiny význam  sľubu a zákona. | odporúčanie tímu |
| *Miesto na poznámky* | |

|  |  |
| --- | --- |
| **Duchovno v skautingu** | 45 |
| * duševné vs. duchovné * význam duchovna v skautingu * uchopenie duchovného rozmeru a práca s ním, prehlbovanie duchovného rozmeru v družine * budovanie vzťahu k prírode a k ľudským výtvorom, prehlbovanie vnímania krásy a hodnôt s ohľadom na rozvoj členov družiny * výchovné prvky v programovej ponuke SLSK zamerané na duchovný rozvoj (odborky, VPM, časti stupňov napredovania, sprevádzanie členov družiny Ľaliovým krížom) * príklady a tvorba duchovných aktivít | |
| **Radca:** | **Forma overenia** |
| Rozumie významu duchovna v skautingu a vie, prečo je jeho rozvoj dôležitý. | skúšky – teoretická otázka, odporúčanie tímu |
| Pozná spôsoby zapojenia duchovna do programu družiny. | odporúčanie tímu |
| *Miesto na poznámky* | |

|  |  |
| --- | --- |
| **Výchovný program** | 45 |
| * programová ponuka SLSK pre vĺčatá a skautov (stupne napredovania, odborky, výzvy, voľné programové moduly, najvyššie programové ocenenia) * 6 oblastí osobného rozvoja a ich uplatnenie a význam v programe * praktické prispôsobovanie programu a programových prvkov vekovej kategórii * globálne vzdelávanie v skautskom programe a jeho význam * špecifiká vodnoskautského programu pre vĺčatá a skautov | |
| **Radca:** | **Forma overenia** |
| Pozná programovú ponuku SLSK pre vĺčatá a včielky, skautov a skautky a dokáže s ňou pracovať a podľa potreby ju prispôsobiť. | skúšky – teoretická otázka, radcovská činnosť |
| Má základné povedomie o globálnom vzdelávaní. | skúšky – teoretická otázka |
| Rozumie 6 oblastiam osobného rozvoja a tieto poznatky dokáže využiť v praxi. | skúšky – teoretická otázka |
| *Miesto na poznámky*  *Časť prednášky možno viesť aj formou riešenia modelových situácií:*  Deti sa na internete dočítali o množstve odboriek, ktoré im Slovenský skauting ponúka. Radi by ich plnili spoločne ako družina, ale nevedia sa dohodnúť na jednej konkrétnej. Keď sa už ako tak dohodnú na tom, že si budú plniť chemika, jedno z detí vyhlási, že tak on teda nebude chodiť na skauting, lebo chémia patrí do školy a nie na družinovky. Čo urobíš?  Vo vašom vlčiackom oddiele sa nikdy neplnili stupne napredovania a ani ty s nimi nemáš žiadne skúsenosti. Tvoji členovia však o nich čítali v Džungli a chceli by ich plniť. Ako budeš postupovať? | |